b'\n_START_ARTICLE_\nDanijela Bre\xc4\x8dko\n_START_SECTION_\nIzobrazba\n_START_PARAGRAPH_\nPo gimnaziji je vpisala \xc5\xa1tudij pedagogike in andragogike na Filozofski fakulteti v Ljubljani. Leta 1996 je na IEDC Poslovni \xc5\xa1oli Bled kon\xc4\x8dala program Master of Business Administration (MBA), leta 1997 magistrski \xc5\xa1tudij na Filozofski fakulteti v Ljubljani z magistrsko nalogo Osebnostni razvoj odraslih in postala magistrica pedagogike ter andragogike, leta 2006 pa doktorirala z doktorsko disertacijo z naslovom Na\xc4\x8drtovanje kariere in vloga izobra\xc5\xbeevanja.\n_START_SECTION_\nDelo\n_START_PARAGRAPH_\nSpremlja in prou\xc4\x8duje osebni razvoj \xc4\x8dloveka v zvezi z izobra\xc5\xbeevanjem. O tem pi\xc5\xa1e v znanstvenih in strokovnih \xc4\x8dlankih in razpravah v doma\xc4\x8di in tuji literaturi ter 7 knji\xc5\xbenih delih. Njena bibliografija v slovenskem knji\xc5\xbenem informacijskem sistemu COBISS trenutno obsega preko 220 zapisov._NEWLINE_Leta 1993 se je zaposlila pri Gospodarskem vestniku, od leta 2001 pa je direktorica in solastnica podjetja Planet GV, ki se ukvarja s poslovnim izobra\xc5\xbeevanjem ter svetovanjem. Je ustanoviteljica in glavna urednica strokovne revije HRM, Soustanoviteljica projekta Zlati kamen, ki spodbuja in spremlja razvoj slovenskih ob\xc4\x8din._NEWLINE_Vsako leto skupaj s Sekcijo managerk pri Zdru\xc5\xbeenju Manager organizira mednarodno konferenco Odli\xc4\x8dnost managerk. Pridobila si je tudi naziv vplivne poslovne \xc5\xbeenske. Poleg tega je tudi \xc4\x8dlanica UO Sekcije managerk pri Zdru\xc5\xbeenju Manager, Slovenske kadrovske zveze, UO KKK Tacen, ameri\xc5\xa1kega zdru\xc5\xbeenja LERN. Kot filantropistka pa v zvezi Lions klubov Slovenije Distrikt 129 skrbi za \xc5\xbeensko iniciativo.'